Diari Oficial de la Generalitat Valenciana


Sumari del DOGV 8468, del 21-01-2019 (2019/514)

Extracte del Decret 240/2018, de 28 de desembre, del Consell, pel qual s'aproven les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEO) i enclavaments laborals i es convoquen les ajudes per a l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8468

Data del DOGV
:   21-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/514


Data del document
:   28-12-2018

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * legislació

Extracte del Decret 240/2018, de 28 de desembre, del Consell, pel qual s'aproven les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEO) i enclavaments laborals i es convoquen les ajudes per a l'exercici 2019. [2019/514]  
  
BDNS (identif.): 435513.  
  
De conformitat amb el que estableixen els articles 17.3b i 20.8 de la Llei 38/2003, de 17 de novembre, general de subvencions, es publica l'extracte del decret el text complet del qual pot consultar-se en la Base de Dades Nacional de Subvencions:   
http://www.pap.minhap.gob.es/bdnstrans/index  
  
Primer. Beneficiaris i condicions  
Podran ser beneficiàries de les ajudes previstes en el present decrete els CEO inscrits en el Registre Administratiu de la Comunitat Valenciana i les empreses ordinàries que, complint els requisits i actuacions que per a cada tipus de programa s'estableixen en el present decret, desenvolupen la seua activitat en centres de treball situats en el territori de la Comunitat Valenciana.  
  
Segon. Objecte  
1. El present decret té per objecte establir les bases reguladores per a la concessió de subvencions destinades a promoure i facilitar la inserció laboral de persones amb diversitat funcional o discapacitat en l'àmbit de la Comunitat Valenciana, mitjançant ajudes als centres especials d'ocupació i a les empreses ordinàries que contracten personal amb diversitat funcional o discapacitat procedents d'enclavaments laborals i convocar les ajudes per a l'exercici 2019.  
2. Totes les accions subvencionables hauran de realitzar-se en centres de treball que desenvolupen la seua activitat a la Comunitat Valenciana, i en l'exercici 2019.  
També seran subvencionables les contractacions, pròrrogues o transformacions de contractes temporals en indefinits produïts durant novembre o desembre de 2018 en CEO.  
  
Tercer. Bases reguladores  
Decret 240/2018, de 28 de desembre, del Consell, pel qual s'aproven les bases reguladores per a la concessió directa de les subvencions públiques destinades al foment de l'ocupació de persones amb diversitat funcional o discapacitat en centres especials d'ocupació (CEO) i enclavaments laborals i es convoquen les ajudes per a l'exercici 2019.  
  
  
Quart. Quantia  
1. Programa d'ajudes a projectes d'inserció laboral en CEO, regulat en el capítol I del títol II del decret i que es divideix en quatre subprogrames:  
a) Ajudes a projectes d'inserció laboral en CEO per al finançament parcial dels costos salarials del personal amb diversitat funcional o discapacitat de l'exercici 2019.  
L'ajuda consistirà en el 50 % del Salari Mínim Interprofessional vigent en 2019, corresponents a les nòmines de gener a desembre de 2019, incloses dues pagues extraordinàries o prorrateig d'aquestes.  
En el cas del contracte a temps parcial, la subvenció experimentarà una reducció proporcional a la jornada laboral realitzada, sempre que la jornada supose, com a mínim, la meitat de la jornada habitual.  
b) Ajudes a projectes d'inserció laboral en CEO per al finançament parcial dels costos salarials de novembre i desembre de 2018 del personal amb diversitat funcional o discapacitat, per les contractacions, pròrrogues o transformacions de contractes temporals en indefinits produïts durant aquests mesos.  
L'ajuda consistirà en el 50 % del Salari Mínim Interprofessional vigent en 2018, inclosa la part proporcional de la paga extraordinària.  
A aquesta ajuda són d'aplicació els mateixos requisits i condicions establits en l'apartat anterior.  
c) Ajudes a projectes d'inserció laboral en CEO per a finançar els costos indirectes corresponents a l'informe auditor per a la justificació de l'ajuda salarial.  
L'ajuda es concedirà per un import de fins al 2 % de l'import corresponent a l'ajuda al cost salarial, amb el límit màxim de 15.000 €, però finalment es liquidarà en funció de la despesa realment justificada d'aquesta ajuda salarial.  
d) Ajudes a projectes d'inserció laboral en CEO per a finançar els costos d'adaptació de llocs de treball.  
L'ajuda consistirà en una quantia màxima de 1.803 € per lloc de treball que s'adapte a les necessitats del personal amb diversitat funcional o discapacitat en plantilla.  
2. Programa d'ajudes a projectes d'inserció laboral en empresa ordinària a través de CEO, regulades en el capítol II del títol II del decret.  
  
a) Per cada persona treballadora que en finalitzar l'itinerari d'inserció siga contractada per l'empresa ordinària per temps indefinit i a jornada completa, el CEO tindrà dret a una subvenció per import de 3.000 €, sempre que s'acredite la despesa corresponent a aquest import mitjançant despeses salarials de personal de suport relacionades amb el desenvolupament de l'itinerari d'inserció.  
b) Quan el contracte a temps indefinit es concerte a temps parcial, la subvenció de 3.000 € es reduirà proporcionalment a la jornada pactada.  
  
3. Programa d'ajudes a l'empresa ordinària per la contractació indefinida de personal amb diversitat funcional o discapacitat procedents d'enclavaments laborals i a l'adaptació de llocs i eliminació de barreres arquitectòniques, regulades en el títol III del decret.  
a) Subvenció equivalent al 50 % del SMI corresponent a l'exercici 2019, inclosa la part proporcional de pagues extraordinàries, per cada any de manteniment obligatori del lloc, i per cada contracte de treball celebrat a jornada completa. Si el contracte és a temps parcial, la subvenció es reduirà proporcionalment segons la jornada de treball pactada.  
Aquesta subvenció podrà ser destinada per l'empresa col·laboradora, totalment o parcialment, a serveis de suport de la persona treballadora.  
La intensitat de l'ajuda no superarà el 75 % dels costos subvencionables.  
b) Subvenció per adaptació del lloc de treball i eliminació de barreres arquitectòniques. Aquesta subvenció, compatible amb l'anterior ajuda i que podrà arribar als 1.803 € per persona treballadora amb diversitat funcional o discapacitat contractual, serà destinada a l'adaptació dels llocs de treball o dotació d'equips de protecció personal necessaris per a evitar accidents laborals al personal amb diversitat funcional o discapacitat contractat, o eliminar barreres o obstacles que impedisquen o dificulten el treball del personal amb diversitat funcional o discapacitat. Si aquesta ajuda no fora sol·licitada per l'empresa, podria ser sol·licitada per la treballadora o el treballador.  
  
Cinqué. Termini de presentació de sol·licituds  
Els terminis de presentació de sol·licituds per a l'exercici 2019 són els següents:  
1. Terminis de sol·licitud de les ajudes a projectes d'inserció laboral en centres especials d'ocupació regulades en el capítol I del títol II del decret de concessió directa d'ajudes:  
a) Per a la presentació de sol·licituds de subvenció del cost salarial de 2019 corresponent als llocs de treball ocupats per personal amb diversitat funcional o discapacitat i de subvenció per a finançar els costos de les auditories per a la justificació de la despesa salarial, s'estableixen dos terminis:  
Primer termini. De l'1 al 15 d'abril de 2019, es presentaran les sol·licituds d'ajudes per a finançar parcialment els costos salarials del personal corresponent als mesos de gener a juny, inclosa la paga extra de juny, que inclourà la sol·licitud d'ajuda per a finançar els costos d'auditoria, si escau.  
Segon termini. De l'1 al 15 d'octubre s'hauran de presentar les sol·licituds d'ajudes per a finançar parcialment els costos salarials corresponents als mesos de juliol a desembre, inclosa la paga extra de desembre, que inclourà la sol·licitud d'ajuda per a finançar els costos d'auditoria, si escau..  
b) Per a la presentació de sol·licituds de subvenció del cost salarial dels mesos de novembre i desembre de 2018, corresponent als llocs de treball ocupats per personal amb diversitat funcional o discapacitat, per contractacions, pròrrogues o transformacions de contractes temporals en indefinits, subscrits en aquests mesos, així com sol·licituds de subvenció per a finançar els costos de l'informe d'auditor per a la justificació de la despesa salarial, si escau, el termini serà del 4 al 28 de febrer de 2019.  
c) Les subvencions per a adaptació de llocs de treball i eliminació de barreres arquitectòniques se sol·licitaran en el termini del 4 al 28 de febrer de 2019.  
En el cas de canvi de seu del centre de treball, regirà el termini d'un mes, a comptar des de la comunicació d'obertura del centre de treball a l'organisme competent. En tot cas, aquestes sol·licituds, si es presenta en l'exercici actual, no podran ser posteriors al 31 d'octubre de 2019.  
  
d) En el cas que el Centre Especial d'Ocupació no haja iniciat les seues activitats en el moment de publicació del present decret, el termini per a la presentació de sol·licituds serà d'un mes, a partir de la primera contractació de personal amb diversitat funcional o discapacitat, i el termini màxim per a la petició d'aquestes ajudes el dia 31 d'octubre de 2019.  
2. Terminis de sol·licitud de les ajudes a projectes d'inserció en empresa ordinària a través de CEO  
Les sol·licituds d'ajudes hauran de presentar-se en el termini màxim d'un mes comptat des de la data de contractació objecte de l'ajuda i tindran com a data límit el 31 d'octubre de 2019.  
3. Terminis de sol·licitud de les ajudes a empreses ordinàries per la contractació indefinida de personal amb diversitat funcional o discapacitat procedents d'enclavaments laborals, regulades en el Títol III del decret de concessió directa d'ajudes:  
Les sol·licituds d'ajudes hauran de presentar-se en el termini màxim d'un mes, comptador des de la data de contractació objecte de l'ajuda i tindran com a data límit el 31 d'octubre de 2019.  
  
Sisé. Compatibilitat amb el Mercat Comú  
1. Les ajudes regulades en el decret de concessió directa, excepte l'Ajuda pels costos indirectes corresponents a l'informe auditor necessari per a la justificació de la despesa d'ajuda salarial per import igual o superior a 60.000 €, regulada en el capítol I del títol II, són compatibles amb el Mercat Comú, ja que es regeixen pel Reglament (UE) número 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE L 187 de 26.6.2014).  
2. L'ajuda pels costos indirectes corresponents a l'informe auditor necessari per a la justificació de la despesa d'ajuda salarial per import igual o superior a 60.000 €, regulada en el capítol I del títol II, és compatible amb el Mercat Comú, ja que es regeix pel Reglament (UE) número 1407/2013, de 18 de desembre, de 2013, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (publicat en el DOUE L 352 de 24.12.2013).  
  
València, 16 de gener de 2019.- El director general del Servei Valencià d'Ocupació i Formació: Enric Nomdedéu i Biosca.